Arriba la XXII edició de la marxa MTB Morvedre
05 de març 2024

![](/media/4xlo1rbt/img_8623-c.jpg?width=850&height=566.6666666666666)

L'Ajuntament de Sagunt i el Club MTB Morvedre han presentat este matí la XXII edició de la marxa MTB Morvedre en la Via del Pòrtic. A l'acte de presentació han assistit l'alcalde de Sagunt, Darío Moreno; el regidor d'Activitat Física, Salut i Esports, Javier Timón; el president del club MTB Morvedre, Francisco Solsona Marzo; i els membres de la directiva del mateix club, José Ramón Alós i Antonio Gargallo.

La prova es durà a terme diumenge que ve 10 de març a partir de les 9 hores, amb eixida des dels camps de Xulla-Vicente Graullera i un recorregut per tot el terme municipal de Sagunt, passant pels termes municipals de Gilet i Petrés, i completant un recorregut total de 36,9 km.

El regidor d'Activitat Física, Salut i Esports, Javier Timón, ha donat l'enhorabona al club per organització de l'esdeveniment, a més ha destacat que «**resulta molt complicat, i requerix molta faena i sacrifici, realitzar qualsevol prova esportiva, però encara és més complex romandre, i estem davant una de les proves totalment consolidades en el nostre municipi**». Finalment, ha posat en valor el fet que la prova transcórrega enmig de la naturalesa «**és també una manera de posar en valor tot el patrimoni natural que tenim en el nostre municipi i en els municipis confrontants, i de gaudir a més de realitzar esport en la naturalesa**».

El president del club MTB Morvedre, Francisco Solsona ha animat a la població a participar en la prova: «**Seran 37 quilòmetres molt amens, amb diverses sendes, cadascuna amb el seu nom específic. Són divertides i sense cap complicació**»

Les inscripcions es podran realitzar en la pàgina web [www.dorsal1.es](/www.dorsal1.es), i el preu d'inscripció és de 20€. Com una de les novetats, es podrà participar amb bicicleta elèctrica. L'organització de la prova és a càrrec del club MTB Morvedre.

*   [](http://www.facebook.com/sharer.php?u=https://aytosagunto.es/va/actualitat/arriba-la-xxii-edicio-de-la-marxa-mtb-morvedre/ "Facebook")
*   [](http://twitter.com/share?url=https://aytosagunto.es/va/actualitat/arriba-la-xxii-edicio-de-la-marxa-mtb-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arriba-la-xxii-edicio-de-la-marxa-mtb-morvedre/ "Linked In")
*   [](mailto:?body=https://aytosagunto.es/va/actualitat/arriba-la-xxii-edicio-de-la-marxa-mtb-morvedre/)